**Výbor Národnej rady Slovenskej republiky**

**pre ľudské práva a národnostné menšiny**

 37. schôdza výboru

 Č. PREDS-329/2014

**125**

**Uznesenie**

**Výboru Národnej rady Slovenskej republiky**

**pre ľudské práva a národnostné menšiny**

z 3. apríla 2014

k zákonu z 27. marca 2014, ktorým sa mení a dopĺňa zákon č. 122/2013 Z. z. o ochrane osobných údajov a o zmene a doplnení niektorých zákonov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov vrátenom prezidentom Slovenskej republiky na opätovné prerokovanie Národnou radou Slovenskej republiky (tlač 958)

**Výbor Národnej rady Slovenskej republiky**

 **pre ľudské práva a národnostné menšiny**

**prerokoval**

pripomienku prezidenta Slovenskej republiky uvedenú v časti III Rozhodnutia prezidenta Slovenskej republiky z 3. apríla 2014 č. 860/2014-BA,

**súhlasí**

s pripomienkou prezidenta, ktorá znie:

„V čl. I 4. bode v § 10 ods. 3 písm. g) sa za slovami „záujmov prevádzkovateľa“ čiarka nahrádza slovom „a“ a vypúšťajú sa slová „osobné údaje spracúvané pre potreby monitorovania dotknutých osôb, oznamovania nekalých praktík na pracovisku a hodnotenia pracovného výkonu alebo efektivity dotknutých osôb, ak nie sú vykonávané na základe osobitného zákona.““,

**odporúča**

Národnej rade Slovenskej republiky pripomienku prezidenta Slovenskej republiky schváliť a schváliť zákon z 27. marca 2014, ktorým sa mení a dopĺňa zákon č. 122/2013 Z. z. o ochrane osobných údajov a o zmene a doplnení niektorých zákonov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov v znení pripomienky prezidenta Slovenskej republiky,

**ukladá**

predsedovi výboru spracovať výsledky rokovania výborov do písomnej spoločnej správy a predložiť ju na schválenie gestorskému Výboru Národnej rady Slovenskej republiky pre ľudské práva a národnostné menšiny.

Ľubomír Želiezka Rudolf Chmel

overovateľ predseda výboru